5. UNIUNEA VAMALĂ

Tratatul de instituire a Comunităţii Europene, partea III, titlul I, capitolul 1, Libera circulaţie a mărfurilor, capitolul I Uniunea vamală

31992 R 2913: Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (JO L 302, 19.10.1992, p. 1), modificat ultima dată de:

- 32000 R 2700: Regulamentul (CE) nr. 2700/2000 al Parlamentului European şi al Consiliului din 16.11.2000 (JO L 311, 12.12.2000, p. 17);

31993 R 2454: Regulamentul (CEE) Nr. 2454/ 93 al Comisiei din 2 iulie 1993 de stabilire a unor dispoziţii de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (JO L 253, 11.10.1993, p. 1), modificat ultima dată de:

- 32002 R 0444: Regulamentul (CE) nr. 444/2002 al Comisiei din 11.3.2002 (JO L 68, 12.3.2002, p. 11).

Regulamentul (CEE) nr. 2913/92 şi Regulamentul (CEE) nr. 2454/93 se aplică noilor state membre sub rezerva următoarelor dispoziţii specifice:

1. Sub rezerva articolului 20 din Regulamentul (CEE) nr. 2913/92, mărfurile care la data aderării se află în depozite provizorii sau se află sub incidenţa unuia dintre regimurile sau procedurile menţionate în articolul 4 alineatul (15) litera (b) şi articolul (16) literele (b) - (g) din acest regulament în Comunitatea extinsă, sau care se află în curs de transportare pe teritoriul Comunităţii extinse după ce au făcut obiectul formalităţilor de export, sunt scutite de taxele vamale şi de alte măsuri vamale la punerea în liberă circulaţie, cu condiţia ca una din următoarele dovezi să fie prezentate:

(a) dovada originii preferenţiale, corespunzător emisă înainte de data aderării în temeiul unuia din Acordurile Europene (enumerate mai jos) sau al acordurilor preferenţiale echivalente încheiate între noile state membre şi care cuprinde interdicţia retragerii taxelor vamale sau scutirii de la acestea pentru materialele neoriginare utilizate la fabricarea produselor pentru care este emisă sau stabilită o dovadă a originii (regula "no drawback");

(b) oricare din dovezile cu privire la caracterul comunitar menţionate în articolele 314c şi 315 din Regulamentul (CEE) nr. 2454/93.

2. În scopul aplicării dovezilor menţionate în alineatul 1 litera (b) de mai sus cu privire la situaţia la data aderării şi pe lângă dispoziţiile din articolul 4 punctul (7) din Regulamentul (CEE) nr. 2913/92, prin "mărfuri comunitare" se înţeleg mărfurile:

- obţinute integral pe teritoriul oricăruia din noile state membre în condiţii identice cu cele din articolul 23 din Regulamentul (CEE) nr. 2913/92 şi care nu încorporează mărfuri importate din alte ţări sau de pe alte teritorii;

- importate din ţări sau teritorii altele decât ţara în cauză şi puse în liberă circulaţie în această ţară;

- obţinute sau produse în ţara în cauză, fie numai din mărfurile menţionate la liniuţa precedentă din prezentul alineat, fie din mărfuri menţionate la prima şi a doua liniuţă din prezentul alineat.

Acordurile Europene:

- 21994 A 1231 (34): Acord European de stabilire a unei asocieri între Comunităţile Europene şi statele lor membre, pe de o parte şi Republica Cehă, pe de altă parte - Protocolul 4 privind definiţia conceptului de produse originare şi metodele de cooperare administrativă [5];

- 21998 A 0309 (01): Acord European de stabilire a unei asocieri între Comunităţile Europene şi statele lor membre, pe de o parte şi Republica Estonia, pe de altă parte - Protocolul 3 privind definiţia produselor originare şi metodele de cooperare administrativă [6];

- 21998 A 0202 (01): Acord European de stabilire a unei asocieri între Comunităţile Europene şi statele lor membre, pe de o parte şi Republica Letonia, pe de altă parte - Protocolul 3 privind definiţia produselor originare şi metodele de cooperare administrativă [7];

- 21998 A 0220 (01): Acord European de stabilire a unei asocieri între Comunităţile Europene şi statele lor membre, pe de o parte şi Republica Lituania, pe de altă parte - Protocolul 3 privind definiţia produselor originare şi metodele de cooperare administrativă [8];

- 21993 A 1231 (13): Acord European de stabilire a unei asocieri între Comunităţile Europene şi statele lor membre, pe de o parte şi Republica Ungară, pe de altă parte - Protocolul 4 privind definiţia conceptului de produse originare şi metodele de cooperare administrativă [9];

- 21993 A 1231 (18): Acord European de stabilire a unei asocieri între Comunităţile Europene şi statele lor membre, pe de o parte şi Republica Polonia, pe de altă parte - Protocolul 4 privind definiţia conceptului de produse originare şi metodele de cooperare administrativă [10];

- 21999 A 0226 (01): Acord European de stabilire a unei asocieri între Comunităţile Europene şi statele lor membre, hotărând în cadrul Uniunii Europene, pe de o parte şi Republica Slovenia, pe de altă parte - Protocolul 4 privind definiţia conceptului de "produse originare" şi metodele de cooperare administrativă [11];

- 21994 A 1231 (30): Acord European de stabilire a unei asocieri între Comunităţile Europene şi statele lor membre, pe de o parte şi Republica Slovacă, pe de altă parte - Protocolul 4 privind definiţia conceptului de "produse originare" şi metodele de cooperare administrativă [12].

3. Fără să aducă atingere aplicării oricărei măsuri care decurge din politica comercială comună, dovada originii emisă corespunzător de ţări terţe în cadrul acordurilor preferenţiale încheiate de noile state membre cu aceste ţări sau în cadrul legislaţiei naţionale unilaterale a noilor state membre este acceptată în noile statele membre, cu următoarele condiţii:

(a) dobândirea acestei origini conferă un tratament tarifar preferenţial pe baza măsurilor tarifare preferenţiale cuprinse în acorduri sau regimuri încheiate sau adoptate de Comisie cu ţări terţe sau grupuri de ţări, menţionate în articolul 20 alineatul (3) literele (d) şi (e) din Regulamentul (CEE) nr. 2913/92;

(b) dovada originii şi documentele de transport au fost emise cel târziu cu o zi înainte de data aderării;

(c) dovada originii este prezentată autorităţilor vamale în termen de patru luni de la data aderării.

În cazul în care mărfurile au fost declarate în scopul importării într-un nou stat membru înainte de data aderării, în cadrul regimurilor preferenţiale în vigoare în acest nou stat membru la acea dată, dovada originii emisă retroactiv în cadrul acestor regimuri poate fi acceptată şi în noile state membre cu condiţia să fie prezentată autorităţilor vamale în termen de patru luni de la data aderării.

4. Republica Cehă, Estonia, Letonia, Lituania, Ungaria, Polonia, Slovenia şi Slovacia sunt autorizate să menţină autorizaţiile cu care a fost acordat statutul de "exportatori aprobaţi" în cadrul acordurilor încheiate cu ţări terţe, cu condiţia ca:

(a) această dispoziţie să fie prevăzută şi în acordurile încheiate înainte de data aderării de acele ţări terţe cu Uniunea; iar

(b) exportatorii aprobaţi să aplice regulile comunitare privind originea.

Aceste autorizaţii sunt înlocuite de către noile state membre, în termen de cel mult un an de la data aderării, cu autorizaţii noi emise în condiţiile din legislaţia comunitară.

5. Cererile pentru verificarea ulterioară a dovezilor originii emise în cadrul acordurilor şi regimurilor preferenţiale menţionate în alineatele (3) şi (4) de mai sus sunt acceptate de autorităţile vamale competente ale actualelor state membre şi ale noilor state membre pe o perioadă de trei ani de la emiterea dovezilor de origine în cauză şi pot fi prezentate de aceste autorităţi pe o perioadă de trei ani de la acceptarea dovezilor de origine în sprijinul unei declaraţii de liberă circulaţie.

6. În cazul în care dovada originii şi/sau documentele de transport au fost emise înainte de data aderării, şi în cazul în care sunt necesare formalităţi vamale cu privire la comerţul cu mărfuri între noile state membre şi actualele state membre sau între noile state membre, se aplică dispoziţiile din protocoalele privind definiţia conceptului de "produse originare" şi metodele de cooperare administrativă din acordurile relevante.

7. Regimul care reglementează antrepozitarea vamală stabilit în articolele 84 - 90 şi 98 - 113 din Regulamentul (CEE) nr. 2913/92 ţi în articolele 496 - 535 din Regulamentul (CEE) nr. 2454/93 se aplică noilor state membre sub rezerva următoarelor dispoziţii specifice:

- regimul se aplică în condiţiile legislaţiei comunitare. Dacă aplicarea dă naştere unei datorii vamale, suma plătită se consideră resurse proprii ale Comunităţii. Dacă suma datoriei vamale se stabileşte pe baza naturii mărfurilor importate, a valorii în vamă şi a cantităţii bunurilor importante la data acceptării declaraţiei introducerii lor pe piaţă în regim de antrepozit vamal şi dacă această declaraţie a fost acceptată înainte de data aderării, aceste elemente decurg din legislaţia aplicabilă înainte de data aderării în noul stat membru în cauză.

8. Regimul care reglementează perfecţionarea activă, stabilit în articolele 84 - 90 şi 114 - 129 din Regulamentul (CEE) nr. 2913/92 şi articolele 496 - 523 şi 536 - 550 din Regulamentul nr. (CEE) 2454/93 se aplică noilor state membre sub rezerva următoarelor dispoziţii specifice:

- regimul se aplică în condiţiile legislaţiei comunitare. Dacă aplicarea dă naştere unei datorii vamale, suma plătită se consideră resurse proprii ale Comunităţii. Dacă suma datoriei vamale se stabileşte pe baza încadrării tarifare, a cantităţii, a valorii în vamă şi a originii mărfurilor importante la data acceptării declaraţiei introducerii lor în regimul de perfecţionare activă şi dacă această declaraţie a fost acceptată înainte de data aderării, aceste elemente decurg din legislaţia aplicabilă înainte de data aderării în noul stat membru în cauză;

- dacă aplicarea dă naştere unei datorii vamale, pentru a menţine echitatea dintre titularii de autorizaţii stabiliţi în statele membre actuale şi cei din noile state membre, pe drepturile de import datorate se plătesc dobânzi compensatorii în condiţiile legislaţiei comunitare de la data aderării;

- dacă declaraţia pentru perfecţionare activă a fost acceptată în cadrul unui sistem cu restituire, restituirea se efectuează în condiţiile legislaţiei comunitare, de către noul stat membru şi pe cheltuiala acestuia, dacă datoria vamală cu privire la care se solicită restituirea a survenit înainte de data aderării.

9. Regimul care reglementează transformarea sub control vamal, stabilit în articolele 84 - 90 şi 130 - 136 din Regulamentul (CEE) nr. 2913/92 şi articolele 496 - 523 şi 551 - 552 din Regulamentul (CEE) nr. 2454/93 se aplică noilor state membre sub rezerva următoarelor dispoziţii specifice:

- regimul se aplică în condiţiile legislaţiei comunitare. Dacă aplicarea dă naştere unei datorii vamale, suma plătită se consideră resurse proprii ale Comunităţii .

10. Regimul care reglementează admiterea temporară, stabilit în articolele 84 - 90 şi 137 - 144 din Regulamentul (CEE) nr. 2913/92 şi articolele 496 - 523 şi 553 - 584 din Regulamentul (CEE) nr. 2454/93 se aplică noilor state membre sub rezerva următoarelor dispoziţii specifice:

- regimul se aplică în condiţiile legislaţiei comunitare. Dacă aplicarea dă naştere unei datorii vamale, suma plătită se consideră resurse proprii ale Comunităţii. Dacă suma datoriei vamale se stabileşte pe baza încadrării tarifare, a cantităţii, a valorii în vamă şi a originii mărfurilor importante la data acceptării declaraţiei introducerii în regim de admitere temporară şi dacă această declaraţie a fost acceptată înainte de data aderării, aceste elemente decurg din legislaţia aplicabilă înainte de data aderării în noul stat membru în cauză;

- dacă aplicarea dă naştere unei datorii vamale, pentru a menţine echitatea dintre titularii de autorizaţii stabiliţi în statele membre actuale şi cei din noile state membre, pe drepturile de import se plătesc dobânzi compensatorii în condiţiile legislaţiei comunitare de la data aderării;

11. Regimul care reglementează perfecţionarea pasivă, stabilit în articolele 84 - 90 şi 145 - 160 din Regulamentul (CEE) nr. 2913/92 şi articolele 496 - 523 şi 585 - 592 din Regulamentul (CEE) nr. 2454/93 se aplică noilor state membre sub rezerva următoarelor dispoziţii specifice:

- regimul se aplică în condiţiile legislaţiei comunitare. Dacă aplicarea dă naştere unei datorii vamale, suma plătită se consideră resurse proprii ale Comunităţii. Articolul 591, paragraful al doilea, din Regulamentul (CEE) nr. 2454/93 se aplică mutatis mutandis mărfurilor de export temporar care au fost exportate temporar înainte de data aderării din noile state membre.

12. Autorizaţiile care au fost acordate înainte de data aderării pentru utilizarea regimurilor vamale menţionate în alineatele 8, 9 şi 11 de mai sus sunt valabile până la sfârşitul valabilităţii lor sau un an de la data aderării, dacă acest termen este mai apropiat.

13. Regimul care reglementează apariţia datoriei vamale, înscrierea în evidenţa contabilă şi recuperarea a posteriori, stabilit în articolele 201 - 232 din Regulamentul (CEE) nr. 2913/92 şi articolele 859 - 876a din Regulamentul (CEE) nr. 2454/93 se aplică noilor state membre sub rezerva următoarelor dispoziţii specifice:

- recuperarea se efectuează în condiţiile din legislaţia comunitară. Totuşi, dacă datoria vamală a apărut înainte de data aderării, recuperarea se face în condiţiile în vigoare în noul stat membru în cauză, de către acesta şi în beneficiul său.

14. Regimul care reglementează rambursarea şi remiterea drepturilor, stabilit în articolele 235 - 242 din Regulamentul (CEE) nr. 2913/92 şi articolele 877 - 912 din Regulamentul (CEE) nr. 2454/93 se aplică noilor state membre sub rezerva următoarelor dispoziţii specifice:

- rambursarea şi remiterea drepturilor se efectuează în condiţiile din legislaţia comunitară. Totuşi, dacă drepturile a căror rambursare sau remitere este solicitată sunt aferente unei datorii vamale survenite înainte de data aderării, rambursarea şi remiterea drepturilor se efectuează în condiţiile aflate în vigoare în noul stat membru în cauză, de către acesta şi pe cheltuiala acestuia.

[5] JO L 360, 31.12.1994, p. 2. Acord modificat ultima dată de Decizia nr. 2/2001 a Consiliului de asociere UE-Republica Cehă din 23.1.2001 (JO L 64, 6.3.2001, p. 36).

[6] JO L 68, 9.3.1998, p. 3. Acord modificat ultima dată de Decizia nr. 3/2001 a Consiliului de asociere UE-Estonia din 19.2.2001 (JO L 79, 17.3.2001, p. 26).

[7] JO L 26, 2.2.1998, p. 3) . Acord modificat ultima dată de Decizia nr. 1/2001 a Consiliului de asociere UE-Letonia din 23.1.2001 (JO L 60, 1.3.2001 p. 54).

[8] JO L 51, 20.2.1998, p. 3. Acord modificat ultima dată de Decizia nr. 1/2001 a Consiliului de asociere UE-Lituania din 25.1.2001 (JO L 85, 24.3.2001, p. 24).

[9] JO L 347, 31.12.1993, p. 2. Acord modificat ultima dată de Decizia nr. 4/2000 a Consiliului de asociere UE-Ungaria din 22.12.2000 (JO L 19, 20.1.2001, p. 26).

[10] JO L 348, 31.12.1993, p. 2. Acord modificat ultima dată de Decizia nr. 4/2000 a Consiliului de asociere UE-Polonia din 29.12.2000 (JO L 19, 20.1.2001, p. 29).

[11] JO L 51, 26.2.1999, p. 3. Acord modificat ultima dată de Decizia nr. 5/2000 a Consiliului de asociere UE-Slovenia din 22.12.2000 (JO L 48, 17.2.2001, p. 23).

[12] JO L 359, 31.12.1994, p. 2. Acord modificat ultima dată de Decizia nr. 2/2001 a Consiliului de asociere UE-Slovacia din 22.2.2001 (JO L 85, 24.3.2001, p. 27).

--------------------------------------------------